Aksie teenoor onwettige vullis storting | George Municipality
Home>News>Aksie teenoor onwettige vullis storting
Die Uitvoerende Burgemeester van George, Charles Standers het verlede week gedurende die Maart Raadsvergadering aangekondig dat weens die strategiese doelwit van hierdie raad om George skoon, veilige en groen te behou, addisionele aksies geneem gaan word vir die woongebiede waar daar vullisprobleme is.
Vanaf April maand, sal daar vir 'n proeftydperk van drie maande op verskillende brandpunte "skips" geplaas word vir die ontvangs van vullis en die doeltreffendheid daarvan sal geevalueer word. Die geïdentifiseerde gebiede sluit in Lawaaikamp, Blanco, Conville, Parkdene, Thembalethu en sekere dele van Pacaltsdorp. Twee bykomende "tipper" vragmotors en 'n ekstra JCB is gehuur vir gebruik tot en met die einde van die finansiële jaar om die onwettige storting wat in Thembalethu plaasvind aan te pak.
In samewerking met die bakkie kontrakteurs, sal 'n toegewydevullisverwyderingvragmotor met 'n bestuurder en vier vulliswerkers al die ekstra swart sakke insamel in die woongebiede waar konstante onwettige storting plaasvind. Die vullisverywderingvragmotor sal vanaf 15h30 tot 18h00 daagliks werk, Maandag tot Vrydag.
In terme van tuinvullis en bourommel lewer die George Munisipaliteit 'n deur tot deur vullisverwyderingsdiens in die hele George. Portefeulje Raadslid vir Omgewingsdienste, Erasmus De Villiers vra dat die publiek en veral boukontrakeurs, daarvan gebruik moet maak. Vullis soos bourommel en groot hoeveelhede vullis wat nie in vullissakke pas nie, moet deur die genereerder daarvan self na die vullisstortingsterrein vir tuinvullis en bourommel op die ou lughawepad geneem word.
Dit kom egter voor dat die meeste onwettige stortings van veral bourommel in die woongebiede, deur kontrakteurs gedoen word eerder as deur huisbewoners. Die kontrakteurs kan ook gratis by die stortingsterrein stort. Sou die publiek bereid wees om vullisstorting sondaars te rapporteer by wetstoepassing (044 801 6350 ) kan die munisipaliteit aksie neem.